b'\n_START_ARTICLE_\nSavudrijska vala\n_START_PARAGRAPH_\nSavudrijska vala ili Dragonjski zaljev (Piranski zaljev); slov. Piranski zaliv  tal. Vallone di Sicciole (rje\xc4\x91e Bala di Sicciole); je zaljev povr\xc5\xa1ine 18,8 \xc4\x8detvornih kilometara na sjevernom dijelu Jadranskog mora.\n_START_SECTION_\nZemljopis\n_START_PARAGRAPH_\nSavudrijska vala je plitki zaljev, jer ne prelazi dubinu od 20 m, Jadranskog mora na morskoj granici izme\xc4\x91u Hrvatske i Slovenije._NEWLINE__NEWLINE_Dio je puno ve\xc4\x87eg Tr\xc5\xa1\xc4\x87anskoga zaljeva i \xc4\x8dini 3,4% njegove povr\xc5\xa1ine sa ukupnom povr\xc5\xa1inom od 18,8 km\xc2\xb2. Savudrijska vala je ome\xc4\x91ena  sjeverno sa rtom Madona u Sloveniji, a ju\xc5\xbeno rtom Gornja Savudrija u Hrvatskoj. Obala Savudrijske vale pripada teritoriju Republike Hrvatske s jedne strane i teritoriju Republike Slovenije sa druge strane. _NEWLINE__NEWLINE_Na slovenskom dijelu nalaze se naseljena mjesta Piran, Portoro\xc5\xbe i Lucija, a na hrvatskom Crveni Vrh i Kanegra te turisti\xc4\x8dkih naselja Lavra i Alberi. Unutar samog zaljeva postoje manji zaljevi i uvale kao \xc5\xa1to su uvala Fazan (Fa\xc5\xbean), Si\xc4\x8djolski zaljev (slov. Se\xc4\x8doveljski zaliv), Portoro\xc5\xa1ki zaljev (slov. Portoro\xc5\xa1ki zaliv)._NEWLINE_Prosje\xc4\x8dna temperatura u kolovozu je 23 \xc2\xb0C, a u velja\xc4\x8di 8 \xc2\xb0C, dok mu se slanost kre\xc4\x87e izme\xc4\x91u  34\xe2\x80\x9338\xe2\x80\xb0. _NEWLINE_Savudrijska obalna strana Savudrijske vale je izrazito vapnena\xc4\x8dka sa ni\xc5\xbeim klifovim dok je piranska  vi\xc5\xa1e laporasta i pije\xc5\xa1\xc4\x8denja\xc4\x8dka.\n_START_SECTION_\nPovijest\n_START_PARAGRAPH_\nSavudrijska vala je nastala za vrijeme poslijednjeg ledenog doba kada je plitka ledenja\xc4\x8dka rije\xc4\x8dna dolina potopljena porastom razine mora. Nalazi se na prijelazu izme\xc4\x91u izrazito fli\xc5\xa1nog i vapnena\xc4\x8dkog tla i laporasto pije\xc5\xa1\xc4\x8denja\xc4\x8dkog tla Istre._NEWLINE__NEWLINE_Premda se na njegovim obalama pronalaze ostatci i iz bron\xc4\x8danog doba, smatra se da sam zaljev  kroz ve\xc4\x87i dio povijesti nema neki zna\xc4\x8dajniji utjecaj sve do circa 800. godine kad nastaju prve solane na zaravni pored u\xc5\xa1\xc4\x8da rijeke Dragonje u Jadransko more._NEWLINE__NEWLINE_Sol kao izrazito vrijedan resurs u davnijim povijesnim razdobljima je postala predmet politi\xc4\x8dkih i trgova\xc4\x8dkih igara tako da se na samom podru\xc4\x8dju kroz povijest radi tih interesa razmjenjuju razni politi\xc4\x8dko gospodarski utjecaji._NEWLINE__NEWLINE_Samo podru\xc4\x8dje solana je utjecalo na razvoj okolnih luka u plovnom dijelu Savudrijske vale. Osim toga na podru\xc4\x8dju Se\xc4\x8dovlja su postojali rudnici ugljena a na savudrijskom dijelu uz mjesto Kanegra i kamenolomi te se tako Savudrijska vala koristila za brodarenje raznim vrijednostima. Osim svoje va\xc5\xbenosti za priobalnu plovidbu, Savudrijska vala ima i va\xc5\xbenu ulogu u ribarstvu a u novije vrijeme i turizmu._NEWLINE__NEWLINE_Raspadom Jugoslavije u vremenu nakon 1990. godine kao posljedica stvaranja neovisnih dr\xc5\xbeava Hrvatske i Slovenije Savudrijska vala postaje predmetom me\xc4\x91ugrani\xc4\x8dnog spora koji nije rije\xc5\xa1en.\n_START_SECTION_\nGranica izme\xc4\x91u Slovenije i Hrvatske\n_START_PARAGRAPH_\nNakon raspada Jugoslavije i progla\xc5\xa1avanja neovisnosti Slovenije i Hrvatske te me\xc4\x91unarodnog priznavanja tih dr\xc5\xbeava u njihovim republi\xc4\x8dkim granicama podru\xc4\x8dje Savudrijske vale uz jo\xc5\xa1 neke kopnene grani\xc4\x8dne crte postaje dijelom grani\xc4\x8dnog spora izme\xc4\x91u Hrvatske i Slovenije._NEWLINE__NEWLINE_Slovenija tijekom godina Domovinskog rata koristi izrazito nepovoljnu pregovara\xc4\x8dku poziciju Hrvatske za ostvarivanje teritorijalnog pripajanja kako kopnenih spornih grani\xc4\x8dnih podru\xc4\x8dja tako i prostor Savudrijske vale i vezanog podru\xc4\x8dja rijeke Dragonje.  Iskori\xc5\xa1tavanje vremena i pozicije od strane Slovenije dok je Hrvatska u oru\xc5\xbeanom sukubu u 1/3 svog teritorija potvr\xc4\x91uje postavljene teze o jednostranoj nelegalnoj promjeni hrvatsko slovenske granice i omogu\xc4\x87ava sagledavanje problema koji su pridonijeli statusu u pregovara\xc4\x8dkoj poziciji Hrvatske u grani\xc4\x8dnom sporu sa  Slovenijom. _NEWLINE_ \xe2\x80\x9ePretenzija Republike Slovenije za promjenom granice na rijeci Dragonji u svoju korist nije povijesno a ni pravno utemeljena, dok naprotiv Republika Hrvatska treba tra\xc5\xbeiti legalan povrat hrvatsko-slovenske granice na prirodni tok rijeke Dragonje jer istra\xc5\xbeivanje pokazuje da Republika Hrvatska nije nikada donijela zakonske akte ili odluke o promjeni granice na Dragonji niti se Republika Hrvatska odrekla svog dr\xc5\xbeavnog teritorija odre\xc4\x91enog "Avnojskim" granicama u korist Republike Slovenije. U knjizi Hrvatsko- slovenska granica na rijeci Dragonji su uz kronolo\xc5\xa1ki sistematizirane i analizirane dokumente prikazani brojni kartografski prilozi koji potkrepljuju iznijeti zaklju\xc4\x8dak. Zahtjevi Slovenije za cjelovito\xc5\xa1\xc4\x87u Piranskog zaljeva i izlazom na otvoreno more pravno su neutemeljeni.\xe2\x80\x9d_NEWLINE_Tijekom dugog vremenskog pregovara\xc4\x8dkog razdoblja \xc4\x8dak i nakon zavr\xc5\xa1etka Domovinskog rata, te ulaskom Slovenije u EU ne dolazi do ina\xc5\xbeenja rje\xc5\xa1enja o Savudrijskoj vali pa ni ostalim kopnenim grani\xc4\x8dnim sporovima sa Slovenijom. Situaciju oko granice u Savudrijskoj vali, uz ostale me\xc4\x91udr\xc5\xbeavne probleme izme\xc4\x91u Hrvatske i Slovenije u slu\xc5\xbebi predizborne kampanje politi\xc4\x8dke stranke i politi\xc4\x8dari pojedinci pa i vlade obje dr\xc5\xbeave koriste za prepucavanja i za dnevnopoliti\xc4\x8dke govore u kojima predla\xc5\xbeu i iznose razna takozvana rije\xc5\xa1enja me\xc4\x91unarodnog grani\xc4\x8dnog spora i na tome osvajaju jeftine politi\xc4\x8dke bodove._NEWLINE__NEWLINE_Kao ogledni primjerak za takvo ne\xc5\xa1to spominje se dogovor Drnov\xc5\xa1ek \xe2\x80\x93 Ra\xc4\x8dan. Te sastanci na razini premijera u slu\xc4\x8daju Kosor \xe2\x80\x93 Pahor.\n_START_SECTION_\nArbitra\xc5\xbea\n_START_PARAGRAPH_\nDolaskom Hrvatske pred ulazak u EU, Slovenija iskori\xc5\xa1tava poziciju svojeg statusa \xc4\x8dlanice i blokira pregovore o ulasku Hrvatske. Uslijed toga i dugotrajnosti procesa u kojem nije do\xc5\xa1lo do dogovora,  Hrvatska pristaje uz zajedni\xc4\x8dki dogovor na arbitra\xc5\xbeno rje\xc5\xa1enje me\xc4\x91unarodnog suda. _NEWLINE_ Premda je stajali\xc5\xa1te ostalih \xc4\x8dlanica unije bilo druga\xc4\x8dije, u Slovenskoj pregovara\xc4\x8dkoj poziciji to je bio izvanredan potez._NEWLINE_Sklapanjem ugovora za arbitra\xc5\xbeu Slovenija u tekst na engleskom jeziku se nelegalno, a Hrvatska smatra i namjerno, u dijelu koji se referira na Savudrijsku valu i otvoreno more, koristi izrazom koji Sloveniji otvara pregovara\xc4\x8dku poziciju koju do tada nisu ostvarivali niti su legalno imali pravo na nju._NEWLINE_ \xe2\x80\x9eRepublika Slovenija se zauzima za o\xc4\x8duvanje cjelovitosti Piranskog zaljeva pod njezinim suverenitetom i jurisdikcijom i za izlaz na otvoreno more na temelju dopu\xc5\xa1tenih kriterija me\xc4\x91unarodnog prava te uva\xc5\xbeavanja specifi\xc4\x8dne situacije Republike Slovenije. \xe2\x80\x9d_NEWLINE_Pravni stru\xc4\x8dnjaci kao \xc5\xa1to su Vladimir Ibler, Davorin Rudolf su bili ljuti i razo\xc4\x8darani jer je tekst kao takav upu\xc4\x87en na arbitra\xc5\xbeu. Rije\xc4\x8d izlaz je termin s kojim se ne susre\xc4\x87e u pravu mora._NEWLINE_Vladimir Ibler je razo\xc4\x8daran izjavio da Republika Slovenija ima svoje teritorijalno more, svoje luke, i ne treba joj "pristup" moru. Stoga je nedvojbeno da je zahtjev Republike Slovenije za "izlazom", na \xc5\xbealost, teritorijalna pretenzija._NEWLINE_Daljnom provedbom procesa na vidjelo dolazi nekoliko va\xc5\xbenih \xc4\x8dinjenica, \xc5\xa1to kroz slovensku sudsku praksu u vidu ustavnog sudca Matev\xc5\xbea Krivi\xc4\x87a, koji je ustanovljavao pravnu slijednost o grani\xc4\x8dnom podru\xc4\x8dju te za Savudrijsku valu ustanovio da kao povijesni slijednik na tom podru\xc4\x8dju interesa Slovenija kao pravni me\xc4\x91unarodni u\xc4\x8desnik u slu\xc4\x8daju razgrani\xc4\x8denja nikada nije postojala. _NEWLINE_ Tako\xc4\x91er na vidjelo izlaze i karte me\xc4\x91unarodnog karaktera koje ne idu u korist Slovenskim te\xc5\xbenjama. _NEWLINE_ \xe2\x80\x9eBitno je re\xc4\x87i da se mi cijelo vrijeme strogo dr\xc5\xbeimo na\xc4\x8dela me\xc4\x91unarodnog prava, tako da, zapravo, nije \xc4\x8dudno da se na\xc5\xa1e i britanske karte Savudrijske vale potpuno poklapaju.\xe2\x80\x9d_NEWLINE_Skladno kompleksnosti samog spora i pravnim me\xc4\x91unarodnim interesom za rje\xc5\xa1avanje istog, arbitra\xc5\xbei pri me\xc4\x91unarodnom sudu, tema grani\xc4\x8dnog spora izazvala je interes stru\xc4\x8dnjaka kako pravnih tako i povijesni\xc4\x8dara. Pri \xc4\x8demu svi stru\xc4\x8dnjaci dolaze do sli\xc4\x8dnih i istih zaklju\xc4\x8daka u kojima se isti\xc4\x8de hrvatsko inzistiranje na me\xc4\x91unarodnim pravima, pravu mora te povijesnom slijedu pri \xc4\x8demu bi crta razgrani\xc4\x8denja za samu Savudrijsku valu trebala i\xc4\x87i sredinom zaljeva od povijesnog u\xc5\xa1\xc4\x87a rijeke Dragonje u Savudrijsku valu, a ne od kanala Svetog Odorika i umjetno stvorene granice._NEWLINE_ Ujedno se u stru\xc4\x8dnim osvrtanjima ukazuje na neutemeljenost Slovenskih zahtjeva, kako u slu\xc4\x8daju Savudrijske vale tako i granice na kopnu.\n_START_SECTION_\nPrekid arbitra\xc5\xbenog procesa\n_START_PARAGRAPH_\n4. velja\xc4\x8de 2013. godine u jeku inteziviranja arbitra\xc5\xbenog procesa dolazi do politi\xc4\x8dko pravnog skandala u kojem je Vlada Slovenije uslijed odluka donesenih u parlamentu utje\xc4\x8de na rad Arbitra\xc5\xbenog suda._NEWLINE__NEWLINE_Sve do 22. srpnja 2015. godine kada se putem medija, najprije u Srbiji pa potom i u Hrvatskoj, objavljuju tonske zapise i dijelove razgovora Jerneja Sekolca, \xc4\x8dlana Arbitra\xc5\xbenog suda kojeg je imenovala Slovenija te zastupnice Slovenije pred Arbitra\xc5\xbenim sudom Simone Drenik. \xc4\x8ciji razgovori otkrivaju razradu strategije o tome kako \xc4\x87e utjecati na druge \xc4\x8dlanove Arbitra\xc5\xbenog suda i manipulirati sudskom dokumentacijom._NEWLINE_  23. srpnja 2015. godine Jernej Sekolc podnosi ostavku u Arbitra\xc5\xbenom odboru o \xc4\x8demu se Arbitra\xc5\xbeni sud i o\xc4\x8dituje. Simone Drenik tako\xc4\x91er daje ostavku kao poslijedicu skandala. Dan nakon toga Vesna Pusi\xc4\x87 ministrica vanjskih poslova u tom trenutku tra\xc5\xbei obustavu arbitra\xc5\xbenog postupka te o tome putem ministarske note obavje\xc5\xa1tava i predsjednika Europske komisije Jean-Claudea Junckera. _NEWLINE__NEWLINE_Nakon izrazito aktivnog razdoblja u odlukama samog Arbitra\xc5\xbenog suda, nekoliko ostavki du\xc5\xbenosnika, nesporazuma oko arbitra\xc5\xbenog procesa, pozivanja na Be\xc4\x8dke konvencije u slu\xc4\x8daju jednostranih raskida arbitra\xc5\xbenih me\xc4\x91unarodnih procesa, krajem 2016. godine je jasno iz rije\xc4\x8di ministra vanjskih poslova Davora Ive Stiera da je arbitra\xc5\xbeni proces kao takav u oskvrnutom obliku nije rje\xc5\xa1enje me\xc4\x91ugrani\xc4\x8dnog spora sa Slovenijom kako na moru tako i na kopnu.'